Komisjoni määrus (EÜ) nr 2562/1999, 3. detsember 1999, millega teatavate antibiootikumide gruppi kuuluvate söödalisandite lubamine seotakse nende ringlusse laskmise eest vastutajategaEMPs kohaldatav tekst



Euroopa Liidu Teataja L 310 , 04/12/1999 Lk 0011 - 0016

CS.ES Peatükk 3 Köide 27 Lk 139 - 144

ET.ES Peatükk 3 Köide 27 Lk 139 - 144

HU.ES Peatükk 3 Köide 27 Lk 139 - 144

LT.ES Peatükk 3 Köide 27 Lk 139 - 144

LV.ES Peatükk 3 Köide 27 Lk 139 - 144

MT.ES Peatükk 3 Köide 27 Lk 139 - 144

PL.ES Peatükk 3 Köide 27 Lk 139 - 144

SK.ES Peatükk 3 Köide 27 Lk 139 - 144

SL.ES Peatükk 3 Köide 27 Lk 139 - 144



Komisjoni määrus (EÜ) nr 2562/1999, 3. detsember 1999, millega teatavate antibiootikumide gruppi kuuluvate söödalisandite lubamine seotakse nende ringlusse laskmise eest vastutajatega (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1](viimati muudetud komisjoni määrusega (EÜ) nr 2439/1999 [2]), eriti selle artikli 9h lõike 3 punkti b ja artikli 9i lõike 3 punkti b, ning arvestades, et: (1) kuna ühenduses ringlevad ebakvaliteetsed zootehnilised söödalisandid kujutavad ohtu inimeste ja loomade tervisele, nähakse direktiivis 70/524/EMÜ (muudetud nõukogu direktiiviga 96/51/EÜ [3]) ette, et teatavate söödalisandigruppide lubamine seotakse nende ringlusse laskmise eest vastutajatega; (2) direktiivi 70/524/EMÜ artiklis 9h nähakse eeskätt ette, et I lisasse pärast 31. detsembrit 1987 kantud antibiootikumide gruppi kuuluvate ning B lisa II peatükki ülekantud söödalisandite ajutine lubamine asendatakse kümneks aastaks lubamisega, mis on seotud nende söödalisandite ringlusse laskmise eest vastutajatega; (3) direktiivi 70/524/EMÜ artiklis 9i nähakse eeskätt ette, et II lisasse enne 1. aprilli 1998 kantud antibiootikumide gruppi kuuluvate ning B lisa III peatükki ülekantud söödalisandite ajutine lubamine asendatakse nende lubamisega, mis on seotud nende söödalisandite ringlusse laskmise eest vastutajatega; (4) käesoleva määruse lisades loetletud söödalisandite lubamiseks pidi eelmise lubamise aluseks oleva toimiku eest vastutav isik või tema järglane esitama uue taotluse. Nende söödalisandite kohta esitatud taotlustele lisati nõutavad uurimused ja söödalisandite identifitseerimisandmed; (5) lubamise sidumine söödalisandi ringlusse laskmise eest vastutajaga kujutab endast üksnes haldusmenetlust ega too kaasa söödalisandi uut hindamist. Kuigi lubamine on käesoleva määruse kohaselt tähtajaline, võib selle igal ajal kehtetuks tunnistada kooskõlas direktiivi 70/524/EMÜ artikliga 9m ja artikliga 11. Eeskätt võib söödalisandi lubamise kehtetuks tunnistada, silmas pidades järgmisi asjaolusid: juhtiv teaduskomitee on 28. mail 1999 esitanud arvamuse, milles käsitletakse resistentsust mikroobivastaste ravimite suhtes; käesoleval ajal on asutud direktiivi 70/524/EMÜ artikli 9g kohaselt ümber hindama teatavate antibiootikumide kasutamist söödalisanditena; Rootsi Kuningriik on direktiivi 70/524/EMÜ artikli 11 alusel oma territooriumil keelanud kõigi antibiootikumide kasutamise söödalisanditena. Peale selle tegeleb komisjon käesoleval ajal esitatud andmete ja üldisemate küsimuste uurimisega, et selgitada, kas antibiootikumide kasutamine söödalisandina vastab direktiivi 70/524/EMÜ artiklis 3a sätestatud söödalisandite lubamise tingimustele; (6) käesolevas direktiivis ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse I lisas loetletud söödalisandite ajutine lubamine asendatakse lubamisega, mis on seotud nende söödalisandite ringlusse laskmise eest vastutajatega, kes on kantud I lisa tabeli teise tulpa. Artikkel 2 Käesoleva määruse II lisas loetletud söödalisandite ajutine lubamine asendatakse lubamisega, mis on seotud nende söödalisandite ringlusse laskmise eest vastutajatega, kes on kantud II lisa tabeli teise tulpa. Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. detsember 1999 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 297, 18.11.1999, lk 8. [3] EÜT L 235, 17.9.1996, lk 39. -------------------------------------------------- I LISA Söödalisandi registreerimisnumber | Söödalisandi ringlusse laskmise eest vastutaja nimi ja registreerimisnumber | Söödalisand (kaubanimi) | Koostis, keemiline valem, kirjeldus | Loomaliik või -grupp | Vanuse ülemmäär | Sisalduse alammäär | Sisalduse ülemmäär | Muud tingimused | Loa tähtaeg | milligrammi toimeainet ühe kilogrammi täissööda kohta | milligrammi toimeainet ühe kilogrammi täissööda kohta | E 712 | Hoechst Roussel Vet GmbH | Flavofosfolipool, 80 g/kg (flavomütsiin 80) Flavofosfolipool, 40 g/kg (flavomütsiin 40) | Söödalisandi koostis: Flavofosfolipool: ≥ 80 grammi toimeainet ühe kilogrammi söödalisandi kohta Ränidioksiid: 50–150 g/kg Kaltsiumkarbonaat: 0–400 g/kg Flavofosfolipool: ≥ 40 grammi toimeainet ühe kilogrammi söödalisandi kohta Ränidioksiid: 20–120 g/kg Kaltsiumkarbonaat: 200–750 g/kg Toimeaine: Flavofosfolipool, CASi nr 11015-37-5 (moenomütsiin A: C69H108N5O34P), fosfoglükolipiid, saadud Streptomyces ghanaensis'ega (DSM 12218) kääritamise abil, antibiootiliste komponentide sisaldus: Moenomütsiin A: 40–80 % Moenomütsiin A½: 0–20 % Moenomütsiin C1: 0–20 % Moenomütsiin C3: 5–25 % Moenomütsiin C4: 0–15 % | Küülikud | — | 2 | 4 | — | 30.9.2009 | E 716 | Hoechst Roussel Vet GmbH | Salinomütsiinnaatrium, 120 g/kg (salotsiin 120, mikrograanulitena) | Söödalisandi koostis: Salinomütsiinnaatrium: ≥ 120 g/kg Ränidioksiid: 10–100 g/kg Kaltsiumkarbonaat: 350–700 g/kg Toimeaine: Salinomütsiinnaatrium, C42H69O11Na, CASi nr 53003-10-4, polüeetermonokarboksüülhappe naatriumsool, saadud Streptomyces albus'ega (DSM 12217) kääritamise abil Samalaadsed saasteained: Elaiofüliin: < 42 mg ühe kg salinomütsiinnaatriumi kohta 17-epi-20-desoksüsalinomütsiin: < 40 g ühe kg salinomütsiinnaatriumi kohta | Põrsad | 4 kuud | 30 | 60 | Kasutusjuhendisse tuleb lisada järgmised tekstid: "Ohtlik hobustele"; Loomasööt sisaldab ionofoori; selle kasutamine samaaegselt teatavate ravimitega (nt tiamuliiniga) võib olla vastunäidustatud | 30.9.2009 | Nuumsead | 6 kuud | 15 | 30 | Kasutusjuhendisse tuleb lisada järgmised tekstid: "Ohtlik hobustele"; Loomasööt sisaldab ionofoori; selle kasutamine samaaegselt teatavate ravimitega (nt tiamuliiniga) võib olla vastunäidustatud | 30.9.2009 | E 717 | Eli Lilly and Company Ltd | Avilamütsiin, 200 g/kg (maksus G200, maksus 200) Avilamütsiin, 100 g/kg (maksus G100, maksus 100) | Söödalisandi koostis: Avilamütsiin: 200 grammi toimeainet ühe kilogrammi söödalisandi kohta Sojaõli või mineraalõli: 5–30 g/kg Sojaoakestad, kergesti lahustuvad: 1 kg Avilamütsiin: 100 grammi toimeainet ühe kilogrammi söödalisandi kohta Sojaõli või mineraalõli: 5–30 g/kg Sojaoakestad, kergesti lahustuvad: 1 kg Toimeaine: Avilamütsiin, C57–62H82 –90Cl1–2O31–32, avilamütsiin A CASi nr 69787-79-7, avilamütsiin B CASi nr 73240-30-9, kujutab endast ortosomütsiinigrupi oligosahhariidide segu, saadakse Streptomyces viridochromogenes'est (NRRL 2860), granuleeritud Komponentide sisaldus: Avilamütsiin A: ≥ 60 % Avilamütsiin B: ≤ 18 % Avilamütsiin A + avilamütsiin B: ≥ 70 % Muud lisanditeta avilamütsiinid: ≤ 6 % | Põrsad | 4 kuud | 20 | 40 | — | 30.9.2009 | Nuumsead | 6 kuud | 10 | 20 | — | 30.9.2009 | Broilerkanad | — | 2,5 | 10 | — | 30.9.2009 | -------------------------------------------------- II LISA Söödali- sandi registreerimis- number | Söödalisandi ringlusse laskmise eest vastutaja nimi ja registreerimisnumber | Söödalisand (kaubanimi) | Koostis, keemiline valem, kirjeldus | Loomaliik või -grupp | Vanuse ülemmäär | Sisalduse alammäär | Sisalduse ülemmäär | Muud tingimused | Loa tähtaeg | milligrammi toimeainet ühe kilogrammi täissööda kohta | milligrammi toimeainet ühe kilogrammi täissööda kohta | 33 | Eli Lilly and Company Ltd | Avilamütsiin, 200 g/kg (maksus G200, maksus 200) Avilamütsiin, 100 g/kg (maksus G100, maksus 100) | Söödalisandi koostis: Avilamütsiin: 200 grammi toimeainet ühe kilogrammi söödalisandi kohta Sojaõli või mineraalõli: 5–30 g/kg Sojaoakestad, kergestilahustuvad: 1 kg Avilamütsiin: 100 grammi toimeainet ühe kilogrammi söödalisandi kohta Sojaõli või mineraalõli: 5–30 g/kg Sojaoakestad, kergestilahustuvad: 1 kg Toimeaine: Avilamütsiin, C57 –62H82–90Cl1–2O31–32, avilamütsiin A CASi nr 69787-79-7, avilamütsiin B CASi nr 73240-30-9, kujutab endast ortosomütsiinigrupi oligosahhariidide segu, saadakse Streptomyces viridochromogenes'est (NRRL 2860), granuleeritud Komponentide sisaldus: Avilamütsiin A: ≥ 60 % Avilamütsiin B: ≤ 18 % Avilamütsiin A + avilamütsiin B: ≥ 70 % Muud lisanditeta avilamütsiinid: ≤ 6 % | Kalkunid | — | 5 | 10 | — | 30.9.2000 [1] | [1] Esmakordselt lubatud komisjoni direktiiviga 97/72/EÜ (EÜT L 351, 23.12.1997, lk 55) --------------------------------------------------